Berlie Doherty

Berlie Doherty (født 6. november 1943 i Liverpool) er en britisk barnebokforfatter. Hun har skrevet i flere sjangre, romaner for voksne, drama, hørespill, tv-manuskript og libretto for opera. Blant hennes mest kjente bøker er Granny was a Buffer Girl (1986) og Dear Nobody (1991) – hun mottok Carnegie Medal for begge disse tocarnegiegreenaway.org.uk Granny was a Buffer Girl carnegiegreenaway.org.uk Dear Nobody , og for White Peak Farm (1984) – som hun vant Phoenix Award for i 2004.Phoenix Award  hos childlitassn.org

Hun vokste opp i et litterært orientert arbeiderhjem, og utdannet seg til lærer ved University of Durham. Før hun ble fulltids forfatter i 1983 hadde hun arbeidet som lærer, sosialarbeider og i BBCs undervisningsradio.

Hennes første litterære arbeider var hørespill som ble sendt i 1980, og barneboka How Green You Are! (1982) ble hennes første bokutgivelse. Ungdomsromanen Granny was a Buffer Girl (1986) forteller hennes egen families historie gjennom flere generasjoner i industribyen Sheffield. Både i Dear Nobody – som skildrer en tenåringsgraviditet, og andre ungdomsbøker tar hun opp samfunnsspørsmål.

To av bøkene hennes er filmetSe profil på Internet Movie Database, White Peak Farm i 1988 og Dear Nobody i 1997.

På norsk finnes Bellas hi (2000), utgitt i Leseløveserien, og oversatt av Torstein Bugge Høverstad etter Bella's Den (1997).

 Referanser 

 Eksterne lenker 



Kategori:Engelske barnebokforfattere
Kategori:Sosialarbeidere
Kategori:Carnegie Medal in Literature
Kategori:Personer fra Liverpool
Kategori:Fødsler i 1943